Afganistani Islamiemiraadi juht

Afganistani Islamiemiraadi juht (puštu keeles د اسلامي امارت مشر د افغانستان, dari keeles رهبر امارت اسلامی افغانستان) on Talibani emiir ning aastatel 1996–2001 ja alates 2021. aastast Afganistani de facto valitseja ja riigipea. Ta on ülim juht, kellel on kõikide Talibani ja Afganistani küsimuste üle otsustamisel ainuvõim. Samas tuleb tähele panna ka nõuandva Valitsemisnõukogu mõjukust. Ta on riigi religioosne, poliitiline ja sõjaline juht. Afganistani Islamiemiraadi esimene juht oli mulla Moḩammad ‘Omar, kes üheksakümnendate keskpaigas Talibani ja Afganistani Islamiemiraadi rajas. Aastal 1996 andsid mulla Omari järgijad talle tiitli Amir al-Mu'minin (أمير المؤمنين, Usklike Juht), kuna ta pani endale selga Kandahāri Kirka Sharifi pühamust leitud Muhammadi mantli, mis väidetavalt oli kunagi kuulunud prohvet Muḩammadile. Usklike Juhi tiitel ei olnud valitsusega seotud, vaid usuliselt märgiline. Pärast 11. septembri terrorirünnakuid ja Ameerika Ühendriikide sissetungi Afganistani aastal 2001 Omar kukutati ning Afganistani hakkas juhtima president. Sellest hoolimata on ka kõik järgmised Talibani liidrid olnud Usklike Juhid. Pärast edukat pealetungi, Kabuli tagasivallutamist ja Ameerika Ühendriikide vägede lahkumist hakkas Taliban Afganistani uuesti de facto valitsema. Esimese Afganistani Islamiemiraadi põhiseaduse kavandi järgi pidi riigipead valima Islaminõukogu ning riigipea pidi kandma Usklike Juhi tiitlit. Mulla Omari ajal oli juhi võim absoluutne ning ta sai üksi otsustada, kuidas Taliban šariaadiseaduseid tõlgendab. 1998. aasta põhiseaduse kavandi järgi pidi tema ametiülesannete hulka kuuluma ülemkohtunike nimetamine. Praeguse emiiri täpne roll ei ole selge, kuid ilmselt kuulub talle poliitilistes, religioossetes ja sõjalistes küsimustes vetoõigus. Emiir valitseb suuresti läbi Rabbari Shura (Valitsemisnõukogu), mis teostab järelevalvet Afganistani valitsuskabineti üle ja määrab ministreid. Al-Jazīrah' andmetel ei ole valitsusel erilist võimu ning kogu täidesaatev võim on emiiri ja Rabbari Shura käes.  Pikemalt artiklis Afganistani riigipeade loend Kõigil Talibani juhtidel on olnud üks kuni kolm asetäitjat. Praegusel juhil Hibatullah Akhundzadal on neid kolm: Sirajuddin Haqqani, Mohammad Yaqoob ja Abdul Ghani Baradar. Haqqani on olnud juhi asetäitja juba 2015. aastast, Akhtar Mansouri ajast. Aastal 2016 võimule tulnud Akhundaza nimetas enda teiseks asetäitjaks mulla Omari poja Yaqoobi. Aastal 2019 nimetas ta enda kolmandaks asetäitjaks (asetäitjaks poliitikaküsimustes) Baradari. Afganistani riigipeade loend Talibani juhtide loend Afganistani president Afganistani ajalugu Afganistani Islamiemiraadi valitsus Afganistani poliitika "Afghanistan: Who's who in the Taliban leadership". BBC News. 7. september 2021. Vaadatud 12. jaanuar 2022. CNN Umair (29. juuli 2015). "Mullah Omar: Life chapter of Taliban's supreme leader comes to end". ireport.cnn.com. Faisalabad, Pakistan: CNN. Originaali arhiivikoopia seisuga 5. märts 2016. Vaadatud 17. august 2021. Goldstein, Joseph (4. oktoober 2015). "Taliban's New Leader Strengthens His Hold With Intrigue and Battlefield Victory". The New York Times. Vaadatud 23. jaanuar 2022. "Taliban sources - Afghan Taliban appoint Mansour as leader". Reuters. 30. juuli 2015. Vaadatud 24. jaanuar 2022. "Afghan Taliban announce successor to Mullah Mansour". BBC News. 25. mai 2016. Originaali arhiivikoopia seisuga 18. aprill 2018. Vaadatud 25. mai 2016. Mellen, Ruby (3. september 2021). "The Taliban has decided on its government. Here's who could lead the organization". The Washington Post. Vaadatud 28. november 2021.